stanford-oval/wikipedia huggingface dataset:
מונסטה X
היסטוריה > 2014-2015: תוכנית ההישרדות NO.MERCY והופעת הבכורה

בנובמבר 2014, ערוץ הטלוויזיה Mnet בשיתוף פעולה עם חברת התקליטים סטארשיפ אנטרטיינמנט הודיע כי הם משיקים תוכנית הישרדות חדשה בשם NO.MERCY, כדי לעזור לחברת התקליטים ליצור את קבוצת הבנים החדשה שלהם, לאחר הצלחתה של הקבוצה הראשונה שלהם. תוכנית המציאות כללה עשרה פרקים והחלה לשדר ב-10 בדצמבר, כשהיא מציגה מתאמנים של חברת התקליטים סטארשיפ עוברים משימות שונות בכל שבוע. המשימות ניתנו למתאמנים על ידי המנטורים שלהם הכוללים אמנים כמו: K.Will, Mad Clown, Sistar ועוד. המשימות נועדו לביצוע באופן יחידני או בקבוצה. בתחילת התוכנית היו 12 מתאמנים, אשר דורגו מ1 עד 12 על פי התוצאות של המשימות ועל פי ההערכות של השופטים. לאחר כל הופעה המתאמנים דורגו מחדש והודחו בכל שבוע. הפרק האחרון שודר ב-11 בפברואר, והקבוצה האחרונה שנותרה בתוכנית הורכבה משבעה חברים. על פי סטארשיפ: "שם הקבוצה שלהם מונסטה X מכיל את הדו-משמעות של מפלצות אשר כובשים את סצנת הקיי-פופ והמשמעות השנייה היא הכוכב שלי (MON משמעותו שלי בצרפתית). X מסמל קיום לא ידוע".
הקבוצה זכתה להרבה התעניינות עוד לפני הופעת הבכורה שלהם זאת באמצעות שיתופי הפעולה שלהם בשירים עם אמנים של סטארשיפ. הופעתם בשירים הייתה התוצאה לזכייה שלהם במשימות במהלך תוכנית ההישרדות. אחד הסינגלים הללו הוא "0(Young)", שיצא לאור ב-4 בפברואר שבו מככבים Giriboy ,Mad Clown, Jooyoung יחד עם המתאמנים ג'והוני, קי-היון, וון-הו, איי.אם ומתאמן נוסף שהודח במהלך התוכנית סאוק-וון. שיר נוסף היה "Interstellar" שיצא לאור ב-12 בפברואר 2015 ומככבים בו המתאמנים יונג-וון, ג'והוני ואיי.אם בהופעת אורח של Yella Diamond. ב-28 באפריל ג'והוני הוציא לאור את המיקסטייפ הראשון שלו בשם JUNG IT, אשר כלל הופעת אורח של הראפר BlackNut מחברת התקליטים JustMusic Entertainment. לפני הופעת הבכורה, קי-היון וג'והוני שרו את אחד השירים מהפסקול של הדרמה Orange Marmalade, השיר נקרא "Attracted Woman".
ב-14 במאי, קליפ הווידאו לשיר הבכורה שלהם, "Trespass" פורסם בערוץ היוטיוב הרשמי של סטארשיפ. באותו יום הקבוצה עשתה את הופעת הבכורה החיה שלהם בתוכנית המוזיקה M!Countdown.
מאז תוכנית המציאות NO.MERCY ועד הופעת הבכורה שלהם והופעות הקידום לשיר "Trespass", סטארשיפ צילמו סדרת תוכניות מציאות באינטרנט בשם Deokspatch בכיכובם של מתאמני התוכנית NO.MERCY. הסדרה לאחר מכן קיבלה את השם החדש The series was later renamed DeokspatchX, אשר בה מככבים המתאמנים האחרונים של NO.MERCY, אלו שירכיבו בסופו של דבר את הקבוצה. סטארשיפ חשפו כי באמצעות התוכנית הזו הם מצפים מחברי הקבוצה לשפר כישוריהם. הפרקים בתוכנית כוללים משחקים ואתגרים כדי שהצופים יכירו ויתקרבו יותר לחברי הלהקה.
ב-22 ביוני, שו-ניו ווון-הו כיכבו בווידאו קליפ של השיר "Shake It" של הקולגות שלהם Sistar.
ב-6 בספטמבר סטארשיפ פרסמו את הווידאו קליפ של השיר החדש של הלהקה בשם "Rush" אשר מסמל את הקאמבאק שלהם. וביום למחרת יצא לאור אלבום המיני השני שלהם גם הוא בשם Rush.
חברי הלהקה

שונוו (אנ') - שם הלידה שלו הוא סון היון-וו (בקוריאנית: 손현우, באנגלית: Son Hyun Woo) נולד ב-18 ביוני 1992. בסיאול, דרום קוריאה. העמדות שלו בלהקה הן: מנהיג, רקדן ראשי וזמר. בעבר הוא היה מתאמן של חברת התקליטים JYP Entertainment והוא התאמן לצידם של החברים הנוכחים של הלהקה Got7.
מינהיוק (אנ') - שם הלידה שלו הוא לי מין-היוק (בקוריאנית: 이민혁, באנגלית: Lee Min Hyuk) נולד ב-3 בנובמבר 1993. בסיאול, דרום קוריאה. העמדות שלו בלהקה הן: זמר
קיהיון (אנ') - שם הלידה שלו הוא יו קיהיון (בקוריאנית: 유기현, באנגלית: Yoo Ki Hyun) נולד ב-22 בנובמבר 1993. בקויאנג, דרום קוריאה. העמדות שלו בלהקה הן: זמר ראשי
היונגוון (אנ') - שם הלידה שלו הוא צ'ה יונג-וון (בקוריאנית: 채형원, באנגלית: Chae Hyung Won) נולד ב-15 בינואר 1994. בגוואנגז׳ו, דרום קוריאה. העמדות שלו בלהקה הן: זמר ורקדן מוביל
ג'והוני (אנ') - שם הלידה שלו הוא לי ג'ו-הון (בקוריאנית: 이주헌, באנגלית: Lee Joo Heon) נולד ב-6 באוקטובר 1994. בNamgu, דוגי, דרום קוריאה. העמדות שלו בלהקה הן: ראפר ראשי
איי.אם (אנ') - שם הלידה שלו הוא לים צ'אנג-קיון (בקוריאנית: 임창균, באנגלית: Lim Chang Kyun) נולד ב-26 בינואר 1996, בגוואנגז'ו, דרום קוריאה. בילדותו הוא גדל בישראל במשך 4 שנים ואחר כך בבוסטון במשך 3 שנים. העמדות שלו בלהקה הן: המאקנה (הכי צעיר בלהקה) וראפר מוביל.
וונהו (אנ') - שם הלידה שלו הוא לי הו-סאוק (בקוריאנית: 신호석, באנגלית: Lee Ho Seok) נולד ב-1 במרץ 1993. בגונפו, דרום קוריאה. העמדות שלו בלהקה הן: זמר מוביל. ב-31 באוקטובר בשנת 2019 וונהו עזב את הלהקה.
דיסקוגרפיה > הוצאות לאור לפני הופעת הבכורה

| שנה | שם השיר | אמן/אמנים |
| --- | --- | --- |
| 2014 | 깽값 | Mad Clown (בהופעת אורח של ג'והוני) |
| 2015 | Coach Me | Hyolyn & San E (בהופעת אורח של ג'והוני) |
| 2015 | Pillow | Soyou & Giriboy (בהופעת אורח של קיו-יון) |
| 2015 | 0 (YOUNG) | Giriboy, Mad Clown & Jooyoung (בהופעת אורח של ג'והוני, קי-היון, וון-הו, איי.אם ומתאמן נוסף שהודח במהלך התוכנית סאוק-וון) |
| 2015 | Hieut | Jungigo,Vasco & Nochang (בהופעת אורח של שו-ניו, מין-יוק, יונג-וון ושני מתאמנים נוספים שהודחו מהתוכנית יון-הו וגאן) |
| 2015 | Interstellar | ג'והוני, יונ-וון ואיי.אם (בהופעת אורח של Yella Diamond) |
2015:
דיסקוגרפיה > שירים נוספים

| שם השיר | פרטי האלבום | מיקום הכי גבוה במצעדים> בקוריאה | מכירות |
| --- | --- | --- | --- |
| Trespass |  הוצאה לאור: 14 במאי 2015  חברת תקליטים: Starship Entertainment  אופן: CD, digital download | 5 |  מכירות בקוריאה: 31,246 |
| Rush |  הוצאה לאור: 7 בספטמבר 2015  חברת תקליטים: Starship Entertainment  אופן: CD, digital download |  |  מכירות בקוריאה: |
דיסקוגרפיה > השתתפות בפסקולים

| שנה | שם הדרמה/הסרט | שם השיר | משך השיר | אמן/אמנים |
| --- | --- | --- | --- | --- |
| 2011 | Protect the Boss OST | Now I Know | 3:45 | שו-ניו |
| 2015 | Orange Marmalade  OST | Attracted Woman | 3:58 | ג'והוני וקיו-יון |
| 2015 | Mask  OST | A Similar | 3:18 | Junggigo וג'והוני |
דיסקוגרפיה > השתתפות בווידאו קליפים

זה האוסף של הופעות של חברי הלהקה בווידאו קליפים של אמנים אחרים, וכן משחק הראוי לציון בווידאו קליפים.
הערות שוליים

↑  "Mnet and Starship to Launch Survival Program 'No Mercy' to Debut New Hip-Hop Boy Group". Mnet America. אורכב מ-המקור ב-2015-01-07. נבדק ב-2015-09-08.
↑  ""NO. MERCY" Survivors to Debut as MONSTA X This Year". Soompi.
↑  "[MV] 기리보이X매드클라운X주영_ 0 (YOUNG) (Feat.노머시(No.Mercy)" (בקוריאנית). starshipTV.
↑  "[MV] No.Mercy-주헌, 형원, IM _ 인터스텔라(Interstellar) (Feat. Yella Diamond)" (בקוריאנית). starshipTV.
↑  "[MIXTAPE] 주헌X블랙넛 - ㄴㄴ" (בקוריאנית). starshipTV.
↑  "MONSTA X Drops Debut Album and Edgy "Trespass" MV". soompi.
↑  "MONSTA X(몬스타엑스)" (בקוריאנית). 1theK.
| --- | --- |
בקרת זהויות :  GND: 1250184894  ISNI: 0000 0004 6011 1175  MusicBrainz: b6b21b0c-a706-4b46-a929-bd4d21b06cad  VIAF: 1150149619439304010004   WorldCat (עם VIAF): 1150149619439304010004
מדגיישג'האזה

מדגיישג'האזה (בהונגרית: Medgyesegyháza) היא עיר בנפת מזקובאצ'האזה שבמחוז בקש בדרום מזרח הונגריה. עד לשואה הייתה בה קהילה יהודית. בשנת 1990 חיו בכפר 4,340 תושבים ובשנת 2021 רק 3,417 תושבים.
מדגיישג'האזה מוזכר לראשונה בכתבים משנת 1418. היישוב הפך לעיר רשמית בשנת 2009.
יהודי מדגיישג'האזה

יהודים החלו להתיישב במדגיישג'האזה במחצית השנייה של המאה ה-19 ורובם עסקו במסחר בתבואה. במקום היו בית קברות יהודי, בית כנסת שנבנה בשנת 1870 ובית ספר. הקהילה השתייכה לזרם הנאולוגי.
בשנת 1942 נלקחו לעבודות כפייה צעירים יהודים ממדגיישג'האזה ונשלחו לחזית אוקראינה, שם לחמו ההונגרים לצד הגרמנים. ארבעה מבני העיירה נהרגו.
במאי 1944, כחודשיים אחרי כניסת הצבא הגרמני להונגריה, רוכזו יהודי העיירה ויהודי הכפרים שסביבה במשק סמוך ומשם הועברו כעבור שלושה שבועות לגיטו שנתחם בעיר בקשצ'בה והיה מקום ריכוז יהודי המחוז. כעבור זמן מה שולחו משם למחנה ההשמדה אושוויץ.
אחרי המלחמה חזרו לעיירה כ-20 יהודים ששרדו. ניסיון לשקם את חיי הקהילה לא עלה יפה, ותוך זמן קצר עזבו רובם את המקום. בשנת 1964 ישבה בעיירה משפחה יהודית אחת.
| שנה | מספר היהודים בכפר | כלל האוכלוסייה |
| --- | --- | --- |
| 1910 | 65 |  |
| 1920 | 52 |  |
| 1930 | 60 |  |
| 1941 | 47 | 4,811 |
לקריאה נוספת

מדגיישג'האזה בפנקס הקהילות הונגריה
הערות שוליים

↑  נתוני הכפר באתר הלמ"ס ההונגרי
↑  תיעוד יהודי מדגיישג'האזה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת מזקובאצ'האזה |
| --- | --- | --- |
| יישובים | מזקובאצ'האזה • בטוניה • מדגיישג'האזה • מזהגייש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה |  |
| --- | --- |
בקרת זהויות :  VIAF: 247840521   WorldCat (עם VIAF): 247840521
מונתזר מאג'ד

מונתזר מאג'ד (בשוודית: Montader Madjed, בערבית: منتظر ماجد, בתעתיק מדויק: מנתט'ר מאג'ד; נולד ב-24 באפריל 2005 בינשפינג שבשוודיה) הוא כדורגלן עיראקי-שוודי המשחק בעמדת קשר הכנף בקבוצת המארבי מליגת העל השוודית ובנבחרת עיראק.
קריירת מועדונים

מאג'ד גדל במחלקת הנוער של אוסטרס. ב-8 בינואר 2021 חתם על חוזה לשלוש שנים וחצי בוורברגס מליגת העל השוודית. הוא ערך שמונה הופעות ליגה במדי המועדון.
ב-10 באוגוסט 2022 חתם על חוזה לשלוש שנים וחצי בהמארבי מליגת העל השוודית.
קריירה בינלאומית

מאג'ד נכלל בסגל נבחרת עיראק לטורניר גביע אסיה 2023, על-אף שלא ערך הופעות במדי הנבחרת עד למועד הזימון.
ב-6 בינואר 2024 ערך את הופעת הבכורה שלו בנבחרת עיראק, בהפסד 1-0 לנבחרת קוריאה הדרומית במשחק ידידות.
הערות שוליים

↑  Bois värvar unge talangen Montader Madjed באתר Hallands Nyheter, ‏ 27 בנובמבר 2020 (בשוודית)
↑  Montader Madjed och Casper Eklund klara för Hammarby באתר הרשמי של המארבי, 10 באוגוסט 2022 (בשוודית)
↑  شاهد: بطريقةٍ جديدةٍ.. مدربُ المنتخب الوطنيّ كاساس يعلنُ القائمةَ النهائية لكأسِ آسيا 2023 والمُؤلفة من 26 لاعباً בחשבון הטוויטר הרשמי של התאחדות הכדורגל העיראקית, 27 בדצמבר 2023 (בערבית)
| נבחרת עיראק – גביע אסיה בכדורגל 2023 |
| --- | --- | --- |
|  1 טאלב •  2 סולאקה •  3 ח. עלי •  4 נאטק •  5 פוטרוס •  6 עדנאן •  7 אמין •  8 באיש •  9 אל-חמאדי •  10 מ. עלי •   11 איקבאל •  12 חסן • 13 רסן •  14 האשם • 15 מחי א-דין • 16 אל-עמארי • 17 ג'אסם • 18 חוסיין • 19 א-סעיד • 20 רשיד • 21 א. עלי • 22 באסל • 23 דוסקי • 24 תחסין • 25 יחיא • 26 מאג'ד • מאמן: קסאס |  1 טאלב •  2 סולאקה •  3 ח. עלי •  4 נאטק •  5 פוטרוס •  6 עדנאן •  7 אמין •  8 באיש •  9 אל-חמאדי •  10 מ. עלי •   11 איקבאל •  12 חסן • 13 רסן •  14 האשם • 15 מחי א-דין • 16 אל-עמארי • 17 ג'אסם • 18 חוסיין • 19 א-סעיד • 20 רשיד • 21 א. עלי • 22 באסל • 23 דוסקי • 24 תחסין • 25 יחיא • 26 מאג'ד • מאמן: קסאס | עיראק |
ממרח שוקולד

| --- | --- |

 
 מאכלים
 סוג:  ממרח, מגדן, chocolate dish 
 מוצא:  הולנד 
 מרכיבים עיקריים:  אבקת קקאו 
 
ממרח שוקולד-אגוזים
ממרח בטעם שוקולד או שוקולד למריחה או ממרח קקאו הוא ממרח המשמש לרוב למריחה על לחם ומאפים דומים כגון לחמנייה ופיתה, וכן במגדנאות כמילוי למאפים מתוקים ולעוגות. המוצר אהוד בעיקר על ילדים.
לממרח השוקולד טעם, ריח וצבע כשל שוקולד. הוא אינו מתמצק אך באחסון בטמפרטורות גבוהות הוא מתפרק. הממרח כולל סוכר, שמן, שומן רווי, שומן מן הצומח וקקאו, ועשוי להכיל גם חלב ומרכיבי טעם וריח נוספים. לעיתים הוא כולל אגוזים או דבש. הממרח עובר במפעל תהליך של ערבוב החומרים, טחינה ולבסוף ערבוב סופי של 10–12 שעות עד שמתקבל מרקם סמיך המתאים למריחה.
שוקולד למריחה נמכר לרוב בצנצנות זכוכית או מכלי פלסטיק.
ראו גם

נוטלה
ממרח שוקולד השחר העולה
מיזופודיים

| מיזופודיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
על־משפחה:: Noctilionoidea
משפחה:: מיזופודיים
סוג:: עטלף לופתן
מינים
 Myzopoda aurita  Myzopoda schliemanni
שם מדעי
 Myzopodidae ‏מילנה-אדוארד וגרנדידייה, 1878

טבלה המתארת את התפלגות המשפחות ליבשות השונות.
מיזופודיים (שם מדעי: Myzopodidae) הם משפחה של עטלפי חרקים מסדרת העטלפים החיים רק באי מדגסקר. במשפחה זו סוג יחידי - Myzopoda ובו שני מינים בלבד. זו משפחת העטלפים היחידים שאנדמיים למדגסקר.
משפחה זו משתייכת לעל-משפחת Noctilionoidea, שקיימת מתקופת האאוקן לפני 57 מיליון שנים וחיה ביבשת העתיקה גונדוואנה. בהמשך משפחות הקבוצה התפזרו לאפריקה ובהמשך לאמריקה הדרומית, אוסטרליה ואף לאנטארקטיקה הקדומה.
הסוג המכיל 2 מינים, מיוחד בפרקי טפרים לופתניים המכילים דיסקיות, ועוזרים לעטלפים לטפס על אתרים רטובים וחלקים. כמו שאר העטלפים הקטנים, עטלפים אלה חיים במערות ויוצאים בלילות לצוד חרקים.
מינים

משפחה מיזופודיים (Myzopodidae)
סוג Phasmatonycteris - נכחד
סוג עטלף לופתן (Myzopoda )
מין עטלף לופתן מדגסקרי (Myzopoda aurita)
מין עטלף לופתן מערבי (Myzopoda schliemanni)
מיוזיטיס מתחי

מיוזיטיס מתחי (באנגלית: Tension myositis syndrome (TMS)) ידועה גם כ"תסמונת של לחץ מיונוירלי" או "תסמונת גוף-נפש", מתארת מצב של כאבים כרוניים עזים בשרירי השלד ותסמינים עצביים, שהמקור להם אינו גופני אלא נפשי. הכאבים מופיעים בדרך כלל בגב ועוברים בין אזורים שונים בגוף. מגלה התסמונת והוגה המונח הוא John E.Sarno.
סרנו תיאר את תסמונת TMS בארבעה ספרים, וטען שהיא עשויה להופיע יחד עם בעיות כאב אחרות. אופי הטיפול ב-TMS כולל חינוך, כתיבה של המטופל על רגשותיו, חזרה לשגרת חיים נורמלית, ועבור חלק מהמטופלים, קבוצות תמיכה או פסיכותרפיה. ב-2007, דוד שכטר (רופא ולשעבר סטודנט ואסיסטנט של סרנו) פרסם מחקר שעבר ביקורת עמיתים שעסק בטיפול ב-TMS. המחקר פורסם בגיליון שנקרא "Alternative Therapies in Health and Medicine", ממנו עלה כי שיעורי ההצלחה של הטיפול הגיעו ל-54% מכאבי גב כרוניים שמוגרו (נתון הנחשב להצלחה יוצאת דופן, משכאבים אלה נחשבים לבלתי ניתנים לריפוי). במונחים של מובהקות סטטיסטית ושיעורי הצלחה, המחקר הראה כי הצלחת הטיפול בTMS עלתה על שיעורי ההצלחה שנמדדו במחקרים שעסקו בהתערבויות פסיכולוגיות ממין אחר עבור כאב גב כרוני.
תסמונת ה-TMS ופרוטוקול הטיפול בה אינם מקובלים על הזרם המרכזי בקהילה הרפואית. עם זאת, TMS ושיטות הטיפול של סרנו קיבלו עניין רב בציבור, ובתוך כך פינה בתוכנית 20/20 של ABC; פרק בתוכנית Larry King Live; ראיון ב-Medscape; וכתבות שפורסמו ב-Newsweek, The Seattle Times וכן בניו יורק טיימס. מבין הרופאים המפורסמים התומכים בטיפול ב-TMS ניתן למנות את Andrew Weil ו-Mehmet Oz. בין המטופלים הבולטים ב-TMS ניתן למנות את הסנטור תום הרקין (Tom Harkin), ג'ון סטוסל (John Stossel), האוורד שטרן (Howard Stern) ו-אן בנקרופט (Anne Bancroft). ב-2017, TMS זכתה לסיקור חיובי בספרה של העיתונאית C.J. Ramin‏ - "Crooked". רמין, שבעצמה סבלה מכאבי גב במשך עשורים, ביקרה את טיפולים פופולריים רבים בכאבים אלו וכינתה את סרנו "כוכב הרוק של עולם (כאב) הגב".
תיאוריה

לפי סרנו, TMS הוא מצב שבו עניינים רגשיים המודחקים בתת-מודע (ובעיקר זעם, ולעיתים גם חרדה, טראומת עבר, ופחד) יוצרים תהליך שגורם למניפיסטציה פיזית של כאבים אלו ולסימפטומים נוספים. ההסבר לדרך מימוש התהליך הוא שהתת מודע משתמש במערכת העצבים האוטונומית כדי להוריד את הדם הזורם לשרירים, לעצבים ולגידים. כתוצאה מכך, אזורים אלו סובלים מגירעון בחמצן (micro-ischemia זמנית) ומmetabolite accumulation, דבר המתבטא בכאב ובבעיות אחרות. סרנו שיער שמכיוון שהמטופלים מדווחים פעמים רבות על כאבי גב הנודדים בין מקומות שונים בגוף, ובעיקר במעלה ובמורד עמוד השדרה, או מצד לצד, יש להסיק כי מקורו של הכאב אינו בליקוי מבני פיזי או בפציעה.
סרנו טען שהסיבות שבבסיס הכאב הוא מערכת ההגנה של המוח נגד מתח נפשי מודחק ורגשות כגון כעס, חרדה וזעם נרקיסיסטי. המוח המודע מוסח בשל הכאב הפיזי, וההדחקה הפסיכולוגית מצפינה את הזעם והכעס בתת-מודע, וכך מונעת את כניסתו לתודעת המוח המודע. סרנו האמין שכאשר מטופלים יזהו שהסימפטומים הם רק הסחת דעת של התת-מודע מפני רגשות הזעם המציפים אותם, הסימפטומים יחדלו מלשמש למטרתם ובסופו של דבר ימוגו. TMS היא אפוא תסמונת המאופיינת כמצב פסיכוסומטי, ועל-כן יש המתייחסים אליה "תסמונת של כאבי הסחת דעת".
סרנו היה למבקר בולט של אבחוני הרפואה הקונבנבציונלית ודרך טיפולה בכאב גב, המתמקד בעיקר במנוחה, פיזיותרפיה, פעילות גופנית או ניתוח.
סימפטומים

כאב הגב מוזכר תדיר כסימפטום של TMS, אך סרנו הגדיר את מאפייני TMS בצורה רחבה הרבה יותר:
סוג הסמפטום: תסמיני TMS כוללים כאב, תחושת קשיות (stiffness) חולשה, אי-נעימות, נימול, חולשת שרירים, ותחושות שליליות אחרות שמקורן בשרירי השלד, לשיטת סרנו.
מיקום הסימפטומים: בנוסף לגב, סרנו טען כי תסמיני TMS יכולים להופיע בצוואר, ברכיים, זרועות, פרקי כף היד, ואזורים אחרים בגוף. שכטר טען שלסמפטומים יש נטייה לעבור בין מקומות בגוף. שכטר מזהה את תזוזת הכאבים בין מקומות שונים בגוף כאינדיקציה חשובה לכך שמקורו של הכאב הוא בתסמונת ה-TMS.
דיאגנוזה

מבין הקריטריונים לאבחון TMS, לשיטת שכטר וסרנו, ניתן למנות:
היעדר של סיבה פיזית ידועה: שכטר וסרנו טענו שבמהלך הבדיקה, יש לשלול בעיות אקוטיות. סרנו הגדיל פריצת דיסק ככזו שאינה אקוטית ולמעשה כחסרת נזק, שכן לטענתו מיקום הסימפטומים לא תמיד מתכתב עם מיקום פרצת הדיסק.
נקודות רגישות: בזמן שרופאים נוהגים להשתמש ב-11 מתוך 18 נקודות רגישות כדי לאבחן פיברומיאלגיה, סרנו טען שהוא משתמש ב-6 מרכזיות כדי לאבחן TMS: שתיים מרכזיות בשרירי הטרפז העליונים, שתיים בשרירים המותניים פאראספינליים, ושתיים ב-lateral upper buttocks.
היסטוריה של הפרעות פסיכוסומטיות: שכטר וסרנו מוצאים היסטוריה של הפרעות פסיכוסומטיות כאינדיקציה לכך שלמטופלים יש TMS. בתוך כך, הם מזכירים את תסמונת המעי הרגיז וכן כאבי ראש שמקורם בלחץ כדוגמאות להפרעות פסיכוסומטיות.
שכטר וסרנו טענו שאם שאם המטופל לא יכול לקבל טיפול אצל רופא שהתמחה ב-TMS, עליו לראות רופא שישלול בעיות חמורות, ובתוכן שברים, גידולים או זיהומים.
טיפול

אופי הטיפול ב-TMS כולל חינוך, כתיבה של המטופל על רגשותיו, חזרה לשגרת חיים נורמלית, ועבור חלק מהמטופלים, קבוצות תמיכה או פסיכותרפיה. עבור מטופלים שכוחם רפה מכדי להשתקם במהרה, פרוטוקול הטיפול ממליץ להיבנות מקבוצות תמיכה או פסיכותרפיה.
Harvard RSI Action Group, ארגון התנדבותי סטודנטיאלי, עושה שימוש בפרוטוקול הטיפול של סרנו ב-TMS כחלק מהחינוך המונע שלהם ותוכנית התמיכה לאנשים הסובלים מRepetitive Strain Injury (חבלות לחץ נשנות, RSI).
חינוך
פעילויות החינוך המקובלות הן שיחות, הרצאות, כתיבה והאזנה לתכני שמע. תוכני החינוך כוללות היבטים פסיכולוגים ופיזיולוגים של TMS. אליבא דשכטר, החינוך מאפשר למטופלים "ללמוד שמצבם הפיזי למעשה שפיר ושנכותם-מוגבלותם היא תוצאה של פחד הקשור בטבורו בכאב ובהתניות מוחיות, ולא בסיכון ממשי מהחמרת המצב בחבלה חוזרת".
כתיבה על המצב הרגשי
סרנו גרס כי על כל מטופל להקדיש זמן יומי לעמול ולחשוב על העניינים שהביאו להדחקת רגשותיו. סרנו ממליץ על שתי משימות הכתיבה שלהלן:
כתוב רשימה של עניינים . דוקטור סרנו טען שכל מטופל צריך לנסות למנות רשימה של כל הסוגיות שייתכן שתרמו לרגשותיו המודחקים. סרנו מציע לעיין ברשימה זו:
(א) חוויות ילדות מסוימות, כמו התעללות או גירעון ביחס חם ואוהב.
(ב) תכונות אופי כדוגמת פרפרציוניזם, מצפוניות, וצורך עז להתחבב ולקבל אישור על-ידי הסובבים.
(ג) מקורות לחץ נוכחיים בחיי המטופל
(ד) התבגרות וסופיות החיים
(ה) נקודות בהן המטופלים חשים בכעס רב ומודע, אך כזה שאינם יכולים לתת לו ביטוי ולהיות לו לפה
משימות כתיבה. סרנו ממליץ שהמטופלים יכתבו את חיבור על כל אחד מתבליטי הרשימה הנזכרת לעיל. לשיטתו, מוטב כי החיבורים יהיו ארוכים שכן אלה מאלצים את המטופל לעמוד על ענייניו הרגשיים לעומקם.
שכטר פיתח תוכנית יומית בת 30 יום המכונה "The Mindbody Workbook" ("חוברת גוף נפש") שמטרתה לסייע למטופלים לעמוד על אירועים האצורה בהם משמעות רגשית רבה. התוכנית אף מתיימרת לסייע למטופלים לאבחן את הקשרים בין אירועים אלה לסימפוטמים הפיזיים. לפי סרנו ושכטר, חזרה יום-יומית על התהליך הפסיכולוגי תביא לכך שעם הזמן יעמוד להם כוחם מול הרגשות האצורים בהם, וזאת על-ידי הצפתם אל המודעות.
חזרה אל שגרת החיים הנורמלית
כדי לחזור לשגרת החיים הנורמלית, המטופלים מתבקשים לבצע את הפעולות הבאות:
לחדול מהטיפולים הפיזיים - סרנו מציע למטופלים לחדול ממניפולציות לעמוד השדרה, פיזיותרפיה וטיפולים פיזיים מאין אלה משום שאלה "מתחזקים את המשגה החשיבתי בדבר הקשר הסיבתי בין ליקוי מבני-מכני לבין הכאב הכרוני".
לחזור לפעילות נורמלית - שכטר טען כי יש לעודד את המטופלים "לחזור להיות יותר פעילים, ולחזור לחייהם הנורמליים." בנוסף, יש לעודד את המטופלים "להפסיק לנקוט במשני זהירות להגנה על הגב ה'פגוע'/'פגום' שלהם".
קבוצות תמיכה
סרנו הסתייע בקבוצות תמיכה לטיפול במי שלא עמד להם כוחם להשתקם כיאות. סרנו טען כי קבוצות התמיכה (א) מאפשרות למטופלים לחקור את ענייניהם הרגשיים שהביאו להיווצרות הסימפטומים, וכן (ב) איפשרו בחינה של העניינים שעל בשלבים הקודמים של הטיפול בחינוך.
פסיכותרפיה
סרנו גרס כי בקרב כחמישית ממטופלים, נדרש סיוע פסיכותרפי. הסיוע צריך להיות "קצר-טווח, דינמי, מכוון ניתוח אנליטי". סרנו הוסיף כי הוא משתמש בפסיכותרפיה בקרב כשליש ממטופלים, כאשר יש צורך בשישה עד עשרה מפגשים למטופל.
תוכנית שיקום
Alan Gordon, מ-LCSW, הגה תוכנית לשיקום מ-TMS הכוללת מבחן מאמרים, תרגילים ושלבים, המבארים את המושגים התרפויתים.
ראו גם

מחלה פסיכוסומטית
הערות שוליים

↑  Schechter D, Smith AP, Beck J, Roach J, Karim R, Azen S (2007). "Outcomes of a Mind-Body Treatment Program for Chronic Back Pain with No Distinct Structural Pathology-A Case Series of Patients Diagnosed and Treated as Tension Myositis Syndrome". Alternative Therapies in Health and Medicine. 13 (5): 26–35. PMID 17900039.
↑  Wysong, Pippa (2004-07-06). "An Expert Interview With Dr. John Sarno, Part I: Back Pain Is a State of Mind". Medscape Orthopaedics & Sports Medicine. נבדק ב-2007-09-14.
↑  McGrath, Mike (2004-11-03). "When Back Pain Starts in Your Head: Is repressed anger causing your back pain?". Prevention.com. Rodale Inc. נבדק ב-2012-04-28.
↑   אמיר צבעוני, אפקט הנוצבו: כך אנחנו גורמים לעצמנו להרגיש כאב, באתר הארץ, 21 בדצמבר 2021
↑  Sarno, John E. (1982). Mind Over Back Pain. Berkley Books. ISBN 0-425-08741-7.
↑  Sarno, John E. (1991). Healing Back Pain: The Mind-Body Connection. Warner Books. ISBN 0-446-39230-8.
↑  Sarno, John E. (2006). The Divided Mind: The Epidemic of Mindbody Disorders. HarperCollins. ISBN 0-06-085178-3.
↑  Sarno, John E. (1998). The Mindbody Prescription: Healing the Body, Healing the Pain. Warner Books. ISBN 0-446-52076-4.
↑  Rashbaum IG, Sarno JE (2003). "Psychosomatic concepts in chronic pain". Archives of Physical Medicine and Rehabilitation. 84 (3 Suppl 1): S76–80, quiz S81–2. doi:10.1053/apmr.2003.50144. PMID 12708562.
↑  Tar Pit Yoga - TMS Multimedia, web.archive.org, ‏6 בנובמבר 2003
↑  Neporent, Liz (1999-02-17). "BODY PARTS; Straightening Out Back Pain". The New York Times (באנגלית אמריקאית). ISSN 0362-4331. נבדק ב-2022-01-07.
↑  Andrew Weil, M.D. | DrWeil.com | Integrative Medicine & Healthy Living, DrWeil.com (באנגלית)
↑  TMS In The Media - The TMS Wiki, archive.ph, ‏11 בינואר 2013
↑  Ramin, Cathryn Jakobson (9 במאי 2017). Crooked : outwitting the back pain industry and getting on the road to recovery. New York. ISBN 9780062641809. OCLC 985013332. {{cite book}}:  (עזרה)
↑   סובלים מכאב כרוני? ייתכן שמדובר בטראומה נפשית, באתר הארץ, 5 בינואר 2022
↑   איך יודעים אם הכאב שלי לא נובע מנזק בגוף?, באתר הארץ, 13 בדצמבר 2021
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיוזיטיס מתחי".
ממרח ליפטאואר

| --- | --- |

 
 מאכלים
 סוג:  ממרח, מנה 
 מטבח:  המטבח האוסטרי, המטבח ההונגרי, המטבח הסלובקי 
 מוצא:  סלובקיה 
 מרכיבים עיקריים:  גבינה לבנה, ברינזה 
 
ליפטאואר (Liptauer) הוא ממרח גבינה שמקורו באזור ליפטאו (Liptov) שבסלובקיה והוא נפוץ בכל רחבי האימפריה האוסטרו-הונגרית לשעבר, קרי אוסטריה, הונגריה, פולין וסלובקיה ואומץ גם על ידי המטבח היהודי המרכז אירופי. הממרח נאכל על פרוסת לחם ובאוסטריה הוא מוגש באופן מסורתי יחד עם יין הביכורים Heuriger.
הממרח עשוי גבינה לבנה מסוג ברינזה, גבינת צאן הנפוצה בארצות מזרח אירופה. לגבינה בעלת מרקם פירורים נוספת כמות זהה של חמאה. שני המרכיבים העיקריים נבחשים עד יצירת מרקם קרמי. לאחר מכן מוספים זרעוני קימל (כרוויה תרבותית), פפריקה חריפה, פלפל שחור ובצל מגורר. וריאציות נוספות כוללות גם צלף, אנשובי, חרדל ו/או קוביות מלפפון חמוץ.
ראו גם

מטבל
ממרח זיתים

| --- | --- |
טפנד ירוק ושחור
טפנד ירוק ושחור
 
 מאכלים
 סוג:  ממרח, food paste 
 מוצא:  צרפת 
 מרכיבים עיקריים:  זית, Capparis spinosa 
 
ממרח זיתים הוא ממרח העשוי זיתים, שכאשר מוסיפים לו צלפים הוא מכונה טַפֵּנָד (Tapenade, מפרובאנסלית tapenas, צלפים).
הממרח לרוב ירוק (כאשר הוא עשוי מזיתים ירוקים) או שחור (מזיתים שחורים), אך קיימים גוונים נוספים בהתאם לסוג הזית ממנו עובד. לרוב מרקמו חלק וטעמו כטעם הזית הכבוש - חמצמץ וחזק. כמו כן הממרח מכיל כמות גדולה של שמן זית המהווה את רובו של הממרח.
הטפנד היה נפוץ עוד בתקופת האימפריה העות'מאנית, בעיקר בקרב ארמון המלוכה של האימפריה בתבשילי הדגים - ובמיוחד בדגים המעושנים, והיה מסווג כממרח לעשירי הממלכה באשר הם.
בתקופות מאוחרות יותר נכלל הטפנד, בצורה שונה, ברוב מרכיבי המאכלים הפופולריים שבהם כיכב שמן הזית - אז נהגו פשוט לרסק את הזיתים (ירוקים ושחורים יחדיו) לתוך צנצנת מלאה בשמן זית. בהמשך נהגו לכתוש את הזיתים שרוסקו בצורה אינטנסיבית יותר, לאחסן בצנצנות - ולמכור בשווקים.
ראו גם

סלט זיתים